

\_\_\_\_\_ napirend

(tárgyalja: VGB)

**Előterjesztés**

**nem lakás célú helyiségek licites eljárás útján történő bérbeadásáról**

***Tisztelt Bizottság !***

Az önkormányzat tulajdonában levő üres helyiségek hasznosítását és a bérleti jog folytatásának feltételeit a Eger MJV Közgyűlésének az önkormányzat vagyonáról és a vagyongazdálkodásról szóló 35/2015. (X.30.) önkormányzati rendelete (továbbiakban: Rendelet), szabályozza.

A Rendelet 19. § (1) bekezdése kimondja, hogy:

*Nem lakás célú helyiséget nyílt versenyeztetés útján, valamint az e rendeletben szabályozott esetekben zárt versenyeztetés útján, vagy közvetlenül lehet bérbe adni.*

A Rendelet 20. § (1) bekezdése kimondja, hogy:

*Az üres, vagy a korábbi bérleti jogviszony, bérleti jog megszűnését követően üressé váló helyiség versenyeztetési eljárás során történő bérbeadásakor alkalmazandó induló éves bérleti díj minimális mértékét a helyiség 6. § (2) bekezdésében foglaltak szerint megállapított aktuális forgalmi értékének 15%-a, és a helyiség városon belüli elhelyezkedése szerinti övezeti besorolásától függően meghatározott mértékű eltérés alapján kell meghatározni.*

*A negatív irányú eltérés mértéke az alábbi lehet:*

*3.1. I. övezet: maximum 3%*

*3.2. II. övezet: maximum 5%*

*3.3. III. övezet: maximum 7%*

*3.4. IV. övezet: maximum 8%*

A bérleti díjból további kedvezmény adható preferált üzleti profilra. A licites eljárás nyilvános, valamennyi ajánlattevő számára egyenlő esélyt kívánunk teremteni a szükséges információk nyújtásával a megalapozott licitálásra.

**Ingatlanok adatai:**

**Eger, Dobó u. 22.** alatt található 25 m2 üzlet (egri 5476/A-1 hrsz.)

Az ingatlan forgalmi értéke (nettó): 8.480.000,- Ft

Induló éves bérleti díj (nettó) I.övezet 12%: 1.017.600,- Ft

Pályázati biztosíték: 254.400,- Ft

Az Eger, Dobó u. 22. szám alatti nem lakás céljára szolgáló helyiségre a jelenlegi bérlő 2004. év június hó 1. napjától 2019. év május hó 30. napjáig bérleti jogot létesített. A bérlő kezdeményezte a bérleti jog lejárat előtti megszüntetését. A bérlő 2017. év március hónapban 51.395,-Ft+ÁFA bérleti díjat fizetett.

**Eger, Széchenyi u. 21.** alatt található 17 m2 üzlet (egri 4610/A/2 hrsz.)

Az ingatlan forgalmi értéke (nettó): 5.130.000,- Ft

Induló éves bérleti díj (nettó) I.övezet 12%: 615.600,- Ft

Pályázati biztosíték: 153.900,- Ft

**Eger, Bajcsy-Zsilinszky u. 17.** alatt található 29 m2 üzlet (egri 4930/2/A/4 hrsz.)

Az ingatlan forgalmi értéke (nettó): 7.650.000,- Ft

Induló éves bérleti díj (nettó) I.övezet 12%: 918.000,- Ft

Pályázati biztosíték: 229.500,- Ft

**Eger, Dobó tér 1.** alatt található 46 m2 üzlet (egri 4908/A/8 hrsz.)

Az ingatlan forgalmi értéke (nettó): 13.000.000,- Ft

Induló éves bérleti díj (nettó) I.övezet 12%: 1.560.000,- Ft

Pályázati biztosíték: 390.000,- Ft

A versenyeztetési eljárás lefolytatását a Rendelet külön szabályozza.

Licitálni a bérleti díjra lehet, mely évente a fogyasztói árindex mértékével megegyező mértékben emelkedik. A bérleti időtartamot 10 évre határozzuk meg. Az üzlethelyiségek üresen kerülnek bérbeadásra.

**Kérem a Tisztelt Bizottságot, hogy fogadja el a döntési javaslatot.**

Eger, 2017. április 07.

**Orosz Lászlóné sk.**

**Városgazdálkodási Bizottság elnöke**

**Bizottsági döntés:**

**Eger Megyei Jogú Város Önkormányzata Közgyűlésének Városgazdálkodási Bizottsága saját hatáskörben eljárva egyetért az önkormányzat tulajdonában lévő nem lakás célú helyiségek nyílt versenyeztetés útján történő bérbeadására vonatkozó alábbi pályázati felhívás közzétételével:**

**Eger Megyei Jogú Város Önkormányzata meghirdeti az Önkormányzat tulajdonában lévő nem lakás célú helyiségeket nyílt versenyeztetési eljárás útján történő bérbeadásra az Önkormányzat vagyonáról és a vagyongazdálkodásról szóló 35/2015.(X.30.) rendelet alapján az alábbiak szerint:**

**Eger Megyei Jogú Város Önkormányzatának megbízása alapján az EVAT Zrt. 2017. május 03.-án 9.00 órakor nyílt versenyeztetés útján bérbe kívánja adni az**

**Önkormányzati tulajdonban lévő nem lakás célú helyiségeket.**

**(összegek Ft-ban értendők)**

|  |  |  |  |  |  |  |
| --- | --- | --- | --- | --- | --- | --- |
| **Cím** | **Hrsz.** | **Funkció** | **Alapterület m2** | **Forgalmi érték**  **(nettó ár)** | **Induló éves bérleti díj (nettó ár**) | **Pályázati biztosíték** |
| **Dobó u. 22.** | **5476/A-1** | **üzlet** | **25** | **8.480.000,-** | **1.017.600,-** | **254.400,-** |
| **Széchenyi u. 21.** | **4610/A/2** | **üzlet** | **17** | **5.130.000,-** | **615.600,-** | **153.900,-** |
| **Bajcsy-Zs. u. 17.** | **4930/2/A/4** | **üzlet** | **29** | **7.650.000,-** | **918.000,-** | **229.500,-** |
| **Dobó tér 1.** | **4908/A/8** | **üzlet** | **46** | **13.000.000,-** | **1.560.000,-** | **390.000,-** |

**A Pályázati dokumentáció rendelkezésre bocsátása nyilvános közzététel útján történik.**

**Közzététel módja: Heves Megyei Hírlap, Városi Újság, Városi Televízió képújság, az Önkormányzat hivatalos hirdetőtáblája, Eger város honlapján,** [**www.evatzrt.hu**](http://www.evatzrt.hu) **honlapon**

**Licites eljárás helye: Eger, Zalár J. u. 1-3.sz EVAT Zrt. Tanácsterem (tetőtér).**

**Eredményhirdetés helye és ideje: a nyílt versenyeztetési eljárás eredménye azonnal kihirdetésre kerül.**

**Szerződéskötés: az eredményhirdetéstől számított 8 munkanap.**

**A bérleti jogviszony időtartama: szerződéskötés napjától számított 10 év,**

**Induló éves bérleti díj minden évben a KSH által közzétett a fogyasztói árindex 100%-val emelkedik. Első emelésre 2018. májusában kerül sor.**

**A licitlépcső: 10.000,- Ft.**

**A pályázati biztosítékot a licites eljárást megelőző napon 16.00 óráig** **kell befizetni az EVAT Zrt. Raiffeisen Banknál vezetett 12033007-00380027-00100007 számú számlájára. A pályázati biztosíték befizetése az induló nettó bérleti díjon történő ajánlattételnek minősül. A pályázati biztosítékot nyertesség esetén 3 havi bérleti díjnak megfelelő összegre kell kiegészíteni, ami óvadékként a kezelőnél marad. A helyiség leadása esetén az óvadék teljes mértékben visszajár, amennyiben hátraléka a bérlőnek nincs.**

**Az üzletek a nyílt versenyeztetési eljárás előtt megtekinthetőek a hirdetményben megjelölt időpontokban.**

**Az üzlethelyiségek üresen kerülnek bérbeadásra.**

**Az üzlethelyiségek albérletbe nem adhatóak.**

**I. és II. körzetben a használtruha-kereskedés önkormányzati tulajdonú üzlethelységben nem folytatható.**

**Az Önkormányzat fenntartja azon jogát, hogy a nyertes ajánlattevő visszalépése esetén jogosult az eljárás soron következő helyezettjével szerződést kötni. A pályázati biztosíték befizetése egyúttal az induló bruttó bérleti díjra történő ajánlattételnek minősül.**

**Az ajánlatok bírálati szempontja:**

* + **A legmagasabb összegű ajánlat**

**Ajánlati kötöttség: a szerződéskötés napjáig fennáll. Amennyiben a szerződéskötésre a nyertes pályázó érdekkörébe tartozó okból ezen idő alatt nem kerül aláírásra úgy a pályázati biztosíték a kiírót illeti meg.**

**Nem jár vissza a pályázati biztosíték, ha:**

* **Az ajánlattevő az eljárás megkezdését követően visszalép**
* **Az ajánlattevő az ajánlati kötöttség időtartama alatt az ajánlatát visszavonja,**
* **A szerződésnek a felhívásban megjelölt időn belüli megkötése neki felróható, vagy az érdekkörében felmerült más okból hiúsult meg.**

**Az eljáráson résztvevő az alábbi dokumentumokat köteles bemutatni:**

* **személyazonosság igazolására szolgáló dokumentum,**
* **egyéni vállalkozó esetében a regisztrációról szóló igazolás vagy igazolvány, gazdasági társaság esetén 30 napnál nem régebbi cégkivonat és aláírási címpéldány legalább egyszerű másolatban,**
* **ha az ajánlattevő nem személyesen vesz részt az eljárásban, akkor közokiratban vagy teljes bizonyító erejű magánokiratban foglalt képviseleti meghatalmazása,**
* **az Nvt. 3. § (2) bekezdésében meghatározott esetekben az ott előírt cégszerűen aláírt nyilatkozat**
* **Eger Megyei Jogú Város Önkormányzata és az EVAT Zrt felé nincs bérleti díj és adók módjára behajtható tartozása.**

A nyílt versenyeztetés eljárással kapcsolatban érdeklődni lehet az EVAT Zrt-nél az 511-735 telefonszámon.

**Felelős: EVAT Zrt.**

**Határidő: 2017. július 31.**